text: [{"text_idx": "#000001", "text": "11 ka lungsod sa Leyte, apektado na sa ASF"}, {"text_idx": "#000002", "text": "Mingsaka na sa onse ka mga lungsod sa probinsya sa Leyte ang adunay mga natalang kaso sa African Swine Fever kun ASF nga usa ka dilikadong matang sa sakit sa mga babuyan."}, {"text_idx": "#000005", "text": "Nunot niini, mukabat na sa 5,585 ka mga baboy nga apektado sa ASF ang gi-dispatsar o gipatay dinhi sa rehiyon."}, {"text_idx": "#000006", "text": "Ang mga sintomas sa ASF susama sa naandan nga Hog Cholera. Adunay mga haemorrhages o mga pagpula sa panit sa baboy hilabi na sa tumoy sa dunggan, sa tiyan, ug sa mga tiil. Aduna usay hilanat ang baboy, walay gana mukaon ug gamay nga tubig lang ang imnon, magluya, magsuka-suka, ug magkalibanga."}, {"text_idx": "#000007", "text": "\u201cNotifiable\u201d o masabtan ang ASF mao nga kung adunay mga sintomas ang usa ka baboy\u2019ng binuhi nga susama sa ASF, ireport gilayon kini sa lokal nga municipal/city agriculture office. Usa usab nga paagi aron makumpirmar kini mao ang blood samples (sampol sa dugo) o sa organs aron ma-estudyohan kini. Ang usa ka baboy nga adunay ASF seguradong mamatay maong importante nga dili kini makatakod ug mapugngan ang pagkatap niini."}, {"text_idx": "#000009", "text": "Si Goroy nagkanayon nga adunay mga programa ug lakang nga gibuhat ang Department Agriculture ug ATI dinhi sa Silanganang Kabisay-an. Matud pa niya nga nagpahigayon na sila og \u201cBantay ASF sa Barangay Program\u201d diin nagbansay sila og mga livestock extension workers sa tibuok rehiayon sa pagpatuman og biosecurity, monitoring and surveillance sa ASF, ug blood collection. Kini aron mamenosan ang oras sa paghimo og report ug diagnosis ug pagkuha sa mga sample sa dugo sa baboy aro masuta kung adunay kaso sa ASF sa usa ka lugar."}, {"text_idx": "#000010", "text": "Dugang pa, anaa usay gi-preparar nga mga test kits para sa monitoring and surveillance, tubes alang sa blood collection, ug mga personal protective equipment alang sa mga field workers."}, {"text_idx": "#000011", "text": "Sigun ni Goroy, adunay mga lakang nga mamahimong mabuhat ang mga nagbuhi ug baboy ug ang katawhan aron sa pagpakgang sa pagkatap sa ASF. Kini mao ang mga biosecurity protocols:"}, {"text_idx": "#000012", "text": "Maggamit og Disinfectant foot vat sa mga entrance sa babuyanAng tangkal butangan gyud og koral ug dili basta-basta makasulod-gawas ang mga tawoAng mga mamalitay og baboy dili dapat pasudlon sa atong farm ug lugarSa mga mamalitay og baboy nga naggamit og truck, dapat idisinfect ang tanang mga gamitKung adunay mamatikdan nga simtomas sa baboy, ireport dayon sa municipal agricultural office, sa city veterinarian ug livestock technicians sa inyong lugarDili itago ug dili dayon ihawon ang baboyI-disinfect ang lugar ug isarado dayon ang babuyanDili pagpalit sa mga karne nga patago nga gi-ihawMupalit lang og karne sa merkado nga ming-agi sa slaughterhouseIlabay sa hustong lugar ang mga pasaw ug hinugas, dili magpakaon og pasaw o left-over food gikan sa tawo (Buen Josef C. Andrade)"}, {"text_idx": "#000015", "text": "Mga \u201cfrontliners\u201d gipasidunggan sa VSU pinaagi sa usa ka online singing contest"}, {"text_idx": "#000016", "text": "Ika-46 nga anibersaryo sa VFES, gisaulog online"}, {"text_idx": "#000019", "text": "Subling nakabaton og bag-ong partner institution ang Visayas State University gikan sa nasud sa Japan. Ning bag-ohay pa lang, naglagda"}, {"text_idx": "#000020", "text": "PhilRootcrops nakadawat og accreditation gikan sa Bureau of Plant Industry isip plant nursery operator"}, {"text_idx": "#000022", "text": "VSU nakuha ang pinakataas nga lebel sa AACCUP institutional accreditation"}, {"text_idx": "#000023", "text": "Mga bandera sa international partners sa VSU, gi-bida atol sa flag raising ceremony"}, {"text_idx": "#000025", "text": "IHK, gisaulog ang ika-kwarentay sais nga anibersaryo pinaagi sa usa ka outreach program"}, {"text_idx": "#000026", "text": "VSU, subling nag-top sa VetMed licensure exam"}]